รวบ 3 มังกรจีนรีดค่าไถ่ 1.5 ล.
เหยื่อเป็นนักธุรกิจร่วมชาติ-หลอกให้เล่นพนัน-กักขังในรร.,ลากคอ 3 ผู้ต้องหาแก๊งมังกรจีนคาโรงแรม หลังจับนักธุรกิจเพื่อนร่วมชาติเรียกค่าไถ่ วางแผนหลอกเหยื่อมาเที่ยวเมืองไทย แล้วข้ามไปเล่นกาสิโนที่บ่อนพนันประเทศกัมพูชาจนเป็นหนี้ โทรศัพท์ไปรีดเงินจากลูกสาว 1.5 ล้านบาทถึงประเทศจีน แต่เหยื่อไหวทันโอนเงินให้บางส่วน แล้วเข้าแจ้ง ความตำรวจท่องเที่ยว ร่วมกับชุดสืบสวน สน.วัดพระยาไกร ตามจับได้ยกแก๊ง,รวบแก๊งมาเฟียจีนเรียกค่าไถ่ข้ามชาติรายนี้ เปิดเผยขึ้นที่ สน.วัดพระยาไกร เมื่อเวลา 13.40 น. วันที่ 8 ก.ย. พล.ต.ต.สุรเชษฐ์ หักพาล ผบก.ทท. พ.ต.อ.อาชยน ไกรทอง รอง ผบก.ทท. พ.ต.อ.เกื้อกมล ดวงประทีป ผกก.1 บก.ทท. พ.ต.อ.รัชพล ชนะศรีขจร ผกก.สน.วัดพระยาไกร และ พ.ต.ท.ชนันทร์ เปรมปลื้มจิตร์ รอง ผกก.สส.สน.วัดพระยาไกร พร้อมกำลัง แถลงจับกุมผู้ต้องหาชาวจีน 3 คน ประกอบด้วย นายโจ้ จุน หยง อายุ 55 ปี ตามหมายจับศาลอาญากรุงเทพใต้ที่ 533/2559 ลงวันที่ 8 ก.ย.2559 นายเหลียง จื่อ หวิง อายุ 53 ปี ตามหมายจับศาลอาญากรุงเทพใต้ที่ 534/2559 ลงวันที่ 8 ก.ย.2559 และนายซุย ซื่อ เหว่ย อายุ 57 ปี ตามหมายจับศาลอาญากรุงเทพใต้ที่ 535/2559 ลงวันที่ 8 ก.ย.2559 ข้อหาร่วมกันกรรโชกทรัพย์,พล.ต.ต.สุรเชษฐ์ หักพาล ผบก.ทท.กล่าวว่า สืบเนื่องจากเมื่อวันที่ 7 ก.ย.59 น.ส.เจี้ยน หลง นา อายุ 29 ปี ชาวจีน เข้าร้องทุกข์กับตำรวจท่องเที่ยวว่า บิดาคือนายเจี้ยน เตี้ยน หมิง อายุ 60 ปี นักธุรกิจชาวจีน เดินทางจากประเทศจีนมายังประเทศไทยเพื่อติดต่อธุรกิจกับคนจีนในประเทศไทย ตั้งแต่วันที่ 26 ส.ค.59 หลังจากนั้นขาดการติดต่อไป เกรงว่าพ่อจะได้รับอันตราย ตำรวจ บก.ทท.จึงส่งชุดสืบสวนเฝ้าติดตามหาข่าว,น.ส.เจี้ยน หลง นา ยังให้การอีกว่า ต่อมาคนร้ายโทรศัพท์ไปหาที่ประเทศจีน บังคับให้โอนเงินเพื่อไถ่ตัวพ่อจำนวน 300,000 หยวน คิดเป็นเงินไทยประมาณ 1,500,000 บาท แต่เธอโอนไปให้แค่ 140,000 หยวน คิดเป็นเงินไทยประมาณ 700,000 บาท ถือเป็นการร่วมกันกรรโชกทรัพย์ จึงเข้าแจ้งความที่ สน.วัดพระยาไกร เมื่อวันที่ 7 ก.ย.59 พ.ต.ต.ศิลา ตันตระกูล สว.งานสืบสวน กก.1บก.ทท.และ พ.ต.ท.ศราวุธ วินัยประเสริฐ สว.สส.สน.วัดพระยาไกร จึงร่วมกันสืบสวนและขออนุมัติหมายจับจากศาลอาญากรุงเทพใต้ ผบก.ทท.กล่าว,พล.ต.ต.สุรเชษฐ์กล่าวอีกว่า ต่อมาเช้าวันที่ 8 ก.ย.59 ตำรวจ บก.ทท.และ สน.วัดพระยาไกร พบเห็นกลุ่มชาวจีนต้องสงสัยพักที่โรงแรมทองธารา ถนนเจริญกรุง แขวงและเขตบางคอแหลม กทม. จึงเข้าตรวจค้นห้องพักพบผู้ต้องหาทั้ง 3 คนกักตัวนายเจี้ยน เตี้ยน หมิง เอาไว้ สอบสวนเบื้องต้นคนร้ายทั้ง 3 คนยังให้การปฏิเสธ หลังจากนี้จะส่งตัวให้ พ.ต.ท.สฤษดิ์ สิทธิ์นะศรี รอง ผกก.(สอบสวน) สน.วัดพระยาไกร สอบสวนดำเนินคดีต่อไป,พล.ต.ต.สุรเชษฐ์กล่าวด้วยว่า ตามนโยบายของ พล.ต.อ.จักรทิพย์ ชัยจินดา ผบ.ตร.ให้สืบสวนจับกุมคดีที่เกี่ยวข้องกับประชาคมอาเซียน และคดีที่เกี่ยวกับภาพลักษณ์รวมทั้งความเชื่อมั่นด้านการท่องเที่ยวอย่างจริงจัง คดีนี้มีลักษณะเป็นแก๊งมาเฟียชาวจีน ชักชวนเพื่อนร่วมชาติมาเล่นพนันที่บ่อนกาสิโนประเทศกัมพูชา หลอกเหยื่อจนเป็นหนี้หลายล้าน แล้วโทร.ไปหาญาติเหยื่อเพื่อกรรโชกทรัพย์แลกกับอิสรภาพ,ส่วนนายเจี้ยน เตี้ยน หมิง ผู้เสียหายกล่าวผ่านล่ามว่า ตนถูกหลอกพาไปเล่นการพนันที่ฝั่งประเทศกัมพูชา จนเป็นหนี้กลุ่มคนร้าย จากนั้นกลุ่มคนร้ายโทรศัพท์ไปกรรโชกทรัพย์ น.ส.เจี้ยน หลง นา ลูกสาว เมื่อตำรวจไทยตามมาช่วยไว้ได้รู้สึกดีใจมาก ขอบคุณตำรวจไทยที่ดูแลช่วยเหลือเป็นอย่างดี
ลากคอ 3 ผู้ต้องหาแก๊งมังกรจีนคาโรงแรม หลังจับนักธุรกิจเพื่อนร่วมชาติเรียกค่าไถ่ วางแผนหลอกเหยื่อมาเที่ยวเมืองไทย แล้วข้ามไปเล่นกาสิโนที่บ่อนพนันประเทศกัมพูชาจนเป็นหนี้ โทรศัพท์ไปรีดเงินจากลูกสาว 1.5 ล้านบาทถึงประเทศจีน
ข่าวหน้า1,สน.วัดพระยาไกร,แก๊งมาเฟียจีน,เรียกค่าไถ่,โจ้ จุน หยง,เหลียง จื่อ หวิง,ซุย ซื่อ เหว่ย